**О б р а з л о ж е њ е**

 Нацрт Одлуке о допуни Одлуке о утврђивању прихода који припадају граду, односно градским општинама и распореду трансферних средстава из буџета града Ниша градским општинама у 2019. години се припрема ради усклађивања са Одлуком о накнадама за коришћење јавних површина („Службени лист Града Ниша“, број 127/2018) коју је Скупштина Града Ниша донела 26. децембра 2018. године и Одлуком о локалним комуналним таксама („Службени лист Града Ниша“, број 118/2018) коју је Скупштина Града Ниша донела 17. децембра 2018. године.

 Допуна предметне Одлуке се односи на допуну врсте прихода који у целини припадају градским општинама који се остваре на територији општине, и то:

1. Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа и старих и уметничких заната и домаће радиности;
2. Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;
3. Накнада за коришћење јавне површине по основу заузећа грађевинским материјалом и за извођење грађевинских радова и изградњу.

 Ефекат доношења предметног акта је задржавање досадашњег учешћа градских општина у расподели јавних прихода Града Ниша које Управа за трезор, након уплате појединачног прихода на уплатне рачуне Града, преусмерава на текуће рачуне одговарајућих буџета. Наиме, у 2019. години се у складу са Одлуком о локалним комуналним таксама („Службени лист Града Ниша, број 118/2018) престаје са утврђивањем обавезе плаћања појединачних локалних комуналних такси по основу:

* Коришћења рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.),
* Коришћења простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности,
* Коришћења слободних површина за кампове постављање шатора или друге објекте привременог коришћења и
* Заузећа јавне површине грађевинским материјалом и за извођење грађевинских радова.

 За 2019. годину је, такође, предвиђено да се, у складу са Одлуком о накнадама за коришћење јавних површина, започне са утврђивањем обавезе плаћања напред поменутих накнада.

 Уколико се, пак, у наредном периоду буду остваривали јавни приходи по основу обавезе плаћања напред поменутих локалних комуналних такси, која је настала пре доношења Одлуке о

-1-

утврђивању прихода који припадају граду, односно градским општинама и распореду трансферних средстава из буџета града Ниша градским општинама у 2019. години исти ће и даље бити распоређени у корист буџета градских општина.

 Допуна се односи и на члан 7. ове одлуке и то да градска општина може да се обрати захтевом Градоначелнику Града Ниша да јој се трансферна средства из чл. 6. ове одлуке пренесу пре рока дефинисаног ставом 1. овог члана и уколико Градоначелник Града Ниша процени да је захтев градске општине оправдан, решењем дефинише рок у којем ће трансферна средства ове одлуке бити пренета градској општини.

ГРАДСКА УПРАВА - СЕКРЕТАРИЈАТ ЗА ФИНАНСИЈЕ

 СЕКРЕТАР

 Данијела Спасовић

-2-